Patru tipuri de Bacalaureat au fost propuse de Ecaterina Andronescu pentru viitoarea lege pe care o pregătește, potrivit schemei prezentate vineri dimineață în cadrul unui eveniment la Biblioteca Centrală Universitară. O variantă pentru filiera profesională, numită BAC T, din care lipsește Matematica, la fel ca la alte două variante – BAC A2 (socio-uman) și BAV V (vocațional). Matematica este doar în versiunea BAC A1 (științe).

Propunerile ministrului Educației, Ecaterina Andronescu pentru viitoarea lege a Educației au fost prezentate vineri, la împlinirea termenului anunțat pentru a veni cu un proiect al legii educației.

Pentru ruta profesională, elevii vor studia fie 4 ani la liceele tehnologice, după care vor putea susține Bacalaureatul Profesional, numit BAC T, fie un certificat de competențe profesionale pentru studii de 3 ani.

Bacalaureatul T (tehnologic) va fi susținut, potrivit propunerii, la Limba română, Limba străină și Științe. Nu sunt detaliate tipurile de probe (scrise sau orale/practice).

Bacalaureatul A1 și Bacalaureatul A2, pentru studiile liceale de științe și studiile socio-umaniste, au o probă nouă – cea de creativitate, cunoștințe, abilități, aptitudini și atitudini. Aceeași probă este întâlnită ți la Bacalaureatul vocațional Bac V.

Materiile care se vor da la BAC A1 Bacalaureat pentru studiile de științe, potrivit propunerii ministrului pentru viitoarea lege a educației sunt:

Limba română

limba străină

Matematică

fizică/chimie/biologie

proba de creativitate, cunoștințe, abilități, aptitudini și atitudini

Materiile pentru BAC A2 Bacalaureatul pentru studiile socio-umaniste:

Limba română

Limbă străină

Istorie

Filosofie/logică/filosofie

probă de creativitate, cunoștințe, abilități, aptitudini și atitudini

Materiile pentru BAC V Bacalaureatul pentru studiile vocaționale:

Limba română

Limbă străină

Probă specifică

probă de creativitate, cunoștințe, abilități, aptitudini și atitudini

Materiile pentru noul BAC T Bacalaureatul profesional:

Limba română

Limba străină

Științe

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA